Diari Oficial de la Generalitat Valenciana


Sumari del DOGV 9631, del 04-07-2023 (2023/7540)

ACORD de 29 de juny de 2023, del Consell, pel qual s'autoritza una transferència de crèdits per import d'1.200.000 euros, agrupació de romanents, per a la inclusió d'una nova línia de subvenció de concurrència competitiva, en el capítol 7 del Programa 442.99, MRR Emergència climàtica i transició ecològica, de la Conselleria d'Agricultura, Desenvolupament Rural, Emergència Climàtica i Transició Ecològica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7540


Data del document
:   29-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de juny de 2023, del Consell, pel qual s'autoritza una transferència de crèdits per import d'1.200.000 euros, agrupació de romanents, per a la inclusió d'una nova línia de subvenció de concurrència competitiva, en el capítol 7 del Programa 442.99, MRR Emergència climàtica i transició ecològica, de la Conselleria d'Agricultura, Desenvolupament Rural, Emergència Climàtica i Transició Ecològica. [2023/7540]  
  
La Conferència Sectorial de Medi Ambient celebrada el 9 de juliol de 2021, va adoptar un acord pel qual s'aproven els criteris de repartiment i la distribució territorial de crèdits relatius als components 4, «Conservació i restauració d'ecosistemes i la seua biodiversitat», Inversió 3, «Restauració d'ecosistemes i infraestructura verda», assignant a la Comunitat Valenciana la quantitat de 10.894.571 euros, posteriorment incrementada en 1.600.00 euros, mitjançant Acord de la conferència Sectorial de medi ambient, de 15 de desembre de 2021. Dins d'aquest component i inversió es financen entre altres actuacions, la d'Ajudes a entitats locals per a la restauració d'hàbitats i espècies en Espais Naturals Protegits, incloent-hi Xarxa Natura 2000, amb un import d'1.200.000 euros.  
Aquests crèdits, per un import global de 13.132.983,00 euros, figuraven en l'exercici 2022, en el programa pressupostari 442.99, MRR Emergència Climàtica i Transició Ecològica, en el centre de despesa 0413, capítol 6, projecte d'inversió MA824, «Restauració d'ecosistemes i infraestructura verda», de manera que en tractar-se de fons finalistes procedents de l'Administració de l'Estat, s'han incorporat en l'agrupació de romanents de 2023, en fase de disponible, en la citada aplicació pressupostària, crèdits per import de 37.631.466,43 euros.  
  
No obstant això, per l'esmentada conselleria s'ha considerat que per a la implementació de l'actuació Ajudes a entitats locals per a la restauració d'hàbitats i espècies en Espais Naturals Protegits, incloent-hi Xarxa Natura 2000, resulta necessària la inclusió d'una nova línia de subvenció de concurrència competitiva, en el capítol 7, de l'esmentat programa pressupostari, per la qual cosa proposa per al seu finançament, una transferència de crèdits amb càrrec a l'aplicació pressupostària 22.35.64.3905.079.24.6, projecte d'inversió MA824, «Restauració d'ecosistemes i infraestructura verda», per un import d'1.200.000 euros.  
  
A aquest efecte i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
ACORDA  
  
Primer  
Autoritzar una minoració de crèdit en l'agrupació romanents exercici 2023, aplicació 66.66.51.5586.197.60.3, projecte d'inversió MA824, «Restauració d'ecosistemes i infraestructura verda», per un import d'1.200.000 euros.  
  
Segon  
Autoritzar un augment de crèdit en l'aplicació 20.63.84.8078.723.23.7 per import d'1.200.000 euros, agrupació romanents exercici 2023, que suposa la inclusió d'una nova línia de subvenció S1443, «Ajudes a entitats locals per a la restauració d'hàbitats i espècies en espais naturals protegits de la Comunitat Valenciana», en el capítol 7 del programa 442.99, MRR Emergència climàtica i transició ecològica, amb les dades descriptives que es detallen a continuació:  
  
  
Codi: S1443 Denominació: ajudes a entitats locals per a la restauració d'hàbitats i espècies en espais naturals protegits de la Comunitat Valenciana  
 CAP: 7  
Import: 1.200.000,00 Beneficiaris previstos: entitats locals amb espais naturals protegits  
Mode de concessió:  
Concurrència competitiva Descripció i finalitat: ajudes per al desenvolupament de projectes que suposen la restauració d'hàbitats i espècies a més d'un suport econòmic a les entitats locals d'interior que tinga en el seu terme municipal espais naturals protegits.  
Publicar dades: sí Aportació GV: 0  
Aportació externa: I70195 Transf. de l'Estat Àrea de transf. ecològica-repte demogràfic. MRR: 1.200.000,00  
  
  
València, 29 de juny de 2023  
  
La consellera secretària,  
AITANA MAS MAS